Lasten Eurovision laulukilpailu 2022

Lasten Eurovision laulukilpailu 2022 on järjestyksessään 20. Lasten Eurovision laulukilpailu. Kilpailu järjestetään 11. joulukuuta 2022 Jerevanissa, Armeniassa. Lasten Euroviisut järjestetään Armeniassa toista kertaa; aiemmin maa isännöi kilpailua vuonna 2011.

EBU tiedotti 26. syyskuuta 2022 16 maan osallistuvan kilpailuun. Iso-Britannia palaa kilpailuun kuudentoista vuoden tauon jälkeen. Azerbaidžan, Bulgaria, Saksa ja Venäjä puolestaan vetäytyvät kilpailusta.

Tapahtumapaikka 

Malénan voiton jälkeen vuonna  vuoden 2022 kilpailu järjestetään Armeniassa. Tämä on toinen kerta, kun Armenia isännöi Lasten Euroviisuja.

21. joulukuuta 2021, pari päivää edellisen kilpailun jälkeen, EBU vahvisti, että kilpailu järjestettäisiin Armeniassa. Toisin kuin Eurovision laulukilpailussa, voittajamaa ei saa automaattisesti oikeuksia seuraavan kilpailun isännöintiin. Vuodesta  lähtien jokaisen kilpailun on kuitenkin isännöinyt edellisen vuoden voittajamaa.

17. helmikuuta 2022 vahvistettiin, että kilpailu järjestetään maan pääkaupungissa Jerevanissa. Tapahtumapaikkana toimii Karen Demirtšjan -kompleksi. Paikka on aiemmin isännöinyt vuoden  kilpailua. Tämä on myös kolmas peräkkäinen kerta, kun kilpailu järjestetään isäntämaan pääkaupungissa.

Formaatti

Graafinen ilme 
Kilpailun tunnuslause "Spin the Magic" () julkistettiin 26. syyskuuta 2022. Kilpailun logo on saanut inspiraationsa armenialaistyylisestä hyrrästä. Se kuvastaa kilpailun taikuuta ja "lasten Euroviisujen 20. kierrosta" sekä yhdistää kaikki lapset, jotka osallistuvat kilpailuun.

Juontajat 
18. marraskuuta 2022 ilmoitettiin, että vuoden 2022 kilpailun juontavat Iveta Mukutšjan, Garik Papoyan ja Karina Ignatyan. Mukutšjan on armenialainen laulaja, malli ja näyttelijä. Hän edusti Armeniaa vuoden 2016 Euroviisuissa Tukholmassa kappaleella "LoveWave". Papoyan on armenialainen näyttelijä, sanoittaja ja koomikko. Hän toimi Armenian raadin pisteidenantajana vuoden 2022 Euroviisuissa. Ignatyan on armenialainen laulaja, joka edusti Armeniaa vuoden 2019 lasten Euroviisuissa Gliwicessä kappaleella "Colours of Your Dream".

Väliaikanumerot 
Lasten Euroviisujen 20. vuotisjuhlan kunniaksi 28. lokakuuta 2022 ilmoitettiin, että kaikki lasten Euroviisujen aiemmat voittajat kutsuttaisiin 
kisoihin esittämään voittokappaleensa yhdessä väliaikanumerona. Viimeksi lasten Euroviisujen aiemmat voittajat kutsuttiin yhteen vuonna 2012 Amsterdamissa kilpailun 10. vuotisjuhlan kunniaksi.

Osallistujamaat 
16 maata osallistuu vuoden 2022 kilpailuun.

Muut maat
  – Tammikuussa 2022 Azerbaidžanin delegaation jäsen Eldar Rəsulov sanoi, että maan tulisi osallistua kilpailuun sijainnista riippumatta, vastauksena huhuihin siitä, että maa ei osallistuisi, koska kisa pidetään Armeniassa. Azerbaidžanin televisioyhtiö İTV ei kuitenkaan vahvistanut, osallistuuko Azerbaidžan kilpailuun. 26. syyskuuta 2022 osallistujalistan julkistamisen yhteydessä, kävi kuitenkin ilmi, että Azerbaidžan oli vetäytynyt vuoden 2022 kilpailusta.
  – 8. helmikuuta 2022 Bulgarian yleisradioyhtiö BNT vahvisti maan alustavasti osallistuvan kilpailuun. Myöhemmin 26. syyskuuta 2022 osallistujalistan julkistamisen yhteydessä, kävi kuitenkin ilmi, että Bulgaria oli päättänyt vetäytyä vuoden 2022 kilpailusta.
  – Elokuussa 2022 Saksan televisioyhtiö KiKa ilmoitti, että Saksa vetäytyy vuoden 2022 kilpailusta. Maa pitää vuoden taukoa ja miettii uudelleen lähestymistapaansa kilpailuun. Toinen syy vetäytymiselle ovat Saksan ulkoasianministeriön matkustusvaroitukset, jotka koskevat isäntämaa Armeniaa. KiKa aikoo vetäytymisestä huolimatta televisioida kilpailun.
  – Valko-Venäjän yleisradioyhtiö BTRC erotettiin EBU:sta heinäkuussa 2021, jolloin maa menetti oikeudet osallistua kilpailuun. Ero kestää enimmillään kolme vuotta, mutta se voidaan kumota aikaisemmin, jos EBU katsoo niin.
  – Venäjä oli 13. helmikuuta vahvistanut osallistuvansa kilpailuun. Maa suljettiin pois vuoden 2022 Eurovision laulukilpailusta Ukrainaan kohdistuneen hyökkäyksen vuoksi. Protestiksi venäläiset yleisradioyhtiöt VGTRK ja Pervyi kanal ilmoittivat eroavansa Euroopan yleisradiounionista, mikä estää Venäjän osallistumisen lasten Euroviisuihin, ellei yleisradioyhtiöiden jäsenyyttä palauteta.

Seuraavat maat ovat osallistuneet ennen, mutta eivät osallistu vuonna 2022:
 ()

Lähteet

Lasten Eurovision laulukilpailu
Vuoden 2022 musiikki